Endemiaj birdoj de Madagaskaro kaj okcidentaj insuloj de Hinda Oceano

Tiu ĉi artikolo **Endemiaj birdoj de Madagaskaro kaj okcidentaj insuloj de Hinda Oceano** estas unu el serio haviganta informon pri endemioj inter birdoj en diversaj zoogeografiaj zonoj tutmondaj. Por pliaj detaloj pri tiu temo vidu artikolon Endemiismoj ĉe birdoj. La geografia karaktero de Madagaskaro kiel tre aparta insulo de Afriko kaj same por la aliaj insularoj de la mondoregiono difinas sian specialan statuson kiel mondoregiono kie estas multaj endemioj.

## Modeloj de endemioj 
Tiu regiono rimarkindas ne nur pro granda nombro de endemiaj specioj, sed ankaŭ pro endemioj en tre alta nivelo de la taksonomia grupigo kia estas familio. 

### Familinivelaj endemioj 
Jenaj tri familioj estas endemiaj en la regiono:
* Mesitornoj, familio ene de Gruoformaj, kiu enhavas tri speciojn en du genroj.
* Grundokoracioj aŭ Brakipteraciedoj, familio ene de Koracioformaj, kiu enhavas kvin speciojn en tri genroj.
* Filepitedoj, familio ene de la Paseroformaj, kiu enhavas kvar speciojn en du genroj.

Krome, la 10 specioj de Malagaskukoloj (genro *Coua*, nome subfamilio de la kukoloj), estas ĉiuj endemioj de Madagaskaro.

Du kromaj familioj estas endemiaj de pli ampleksa regiono:

* La Vangaedoj, familio de Kantobirdoj, enhavanta 16 speciojn en 11 genroj estas endemia de la regiono; ĉiuj escepte unu estas limigita al Madagaskaro; la escepto, nome la Komora Bluvangao estas limigita al Komoroj.

* La Grundokoracioj, monotipa familio en la Koracioformaj, estas endemia de pli ampleksa regiono, ĉar ties unusola specio estas kaj en Madagaskaro kaj en Komoroj.

La formortintaj Dodo kaj la Rodrigesa ermitkolombo formis familion, Rafedoj, kiu estis endemia de Maŭricio.

### Genronivelaj endemioj 
Krom la genroj de la supremenciataj familioj (genroj de Malagaskukoloj), la jenaj genroj estas endemiaj de la regiono (**M** indikus genron endemian de Madagaskaro):

* la Neomiksoj *Neomixis* (3 specioj) kaj *Hartertula* (1 specio) **M**

Krome, altaj proporcioj de la specioj membroj estas endemiaj de Madagaskaro:

* la rokturdoj, *Monticola*, el kiuj 3 de la 13 specioj estas endemiaj de Madagaskaro (tiuj 3 estas foje separataj en sian propran genron, *Pseudocossyphus*.

## Endemiaj specioj 
Jene estas listo de kelkaj specioj endemiaj de Madagaskaro:
* Madagaskara perdriko
* Malagasa turfalko
* Madagaskara turnico
* Madagaskara ralo
* Madagaskara galinago
* Madagaskara jakanao
* Maskita stepkoko
* Madagaskara blukolombo
* Madagaskara verda kolombo
* Madagaskara turto
* Giganta malagaskukolo
* Madagaskara orelstrigo
* Madagaskara turstrigo
* Madagaskara akcipitrostrigo
* Malagasa orelstrigo
* Madagaskara kaprimulgo
* Madagaskara nanalciono
* Madagaskara pigonajtingalo
* Monta rokturdo
* Arbara rokturdo
* Marborda rokturdo
* Madagaskara motacilo
* Hovalaŭdo
* Madagaskara kanbirdo
* Lantza nesilo
* Tamnorno
* Bruna emuvostulo
* Komuna neomikso
* Strigorĝa neomikso
* Verda neomikso
* Hartertulo
* Kriptosilvio
* Madagaskara sturno

## Endemiaj specioj de aliaj insuloj aŭ insularoj de la regiono 
Jene estas listo de kelkaj specioj endemiaj de la Maskarenoj:
* Maŭricia turfalko
* Rozkolora turto
* Maŭricia psitako
* Kolokalio
* Reunia saksikolo
* Rodrigesa kanbirdo
* Maŭricia zosteropo
* Reunia zosteropo
* Maskarena zosteropo

Jene estas listo de kelkaj specioj endemiaj de la Komoroj:
* Komora orelstrigo
* Anjuana orelstrigo
* Komora turdo
* Komora muŝkaptulo
* Mallongvosta nesilo
* Maria nesilo

Jene estas listo de kelkaj specioj endemiaj de centraj Sejŝeloj:
* Sejŝela falko
* Sejŝela blukolombo
* Sejŝela orelstrigo
* Sejŝela apuseto
* Sejŝela pigonajtingalo
* Sejŝela zosteropo
* Sejŝela kanbirdo

Jene estas listo de kelkaj specioj endemiaj de Aldabra Insularo:
* Aldabra nesilo
* Aldabra dikruro

## Aliaj specioj endemiaj de la regiono 
Jene estas listo de kelkaj specioj endemiaj ne de specifa insulo (aŭ insularo) sed de la regiono kiel tutaĵo.
* Malagasa turfalko (Madagaskaro, Aldabroj)
* Madagaskara centropo
* Malagasa orelstrigo
* Madagaskara kaprimulgo
* Madagaskara apuso
*

## Referencoj 
* Sinclair, Ian kaj Olivier Langrand (2003) *Birds of the Indian Ocean Islands*

Madagaskaro
Kategorio:Faŭno de Madagaskaro